দীঘা–সোনপুর সেতু
দীঘা–সোনপুর রেল–সড়ক সেতু বা জেপি সেতু পাটনার দীঘা ঘাট এবং সোনপুরের পাহলেজা ঘাটকে সংযুক্তকারী সেতু, যা গঙ্গা নদীকে অতিক্রম করে ভারতের বিহার রাজ্যের সরান জেলায়। রেল–সহ–সড়ক সেতুটি বিহারের উত্তর ও দক্ষিণাঞ্চলের মধ্যে সহজ সড়ক এবং রেলপথ সংযোগ সরবরাহ করে। এটি একটি ইস্পাতের ট্রাস সেতু। নিয়মিত নির্ধারিত যাত্রী রেল পরিষেবাটি ৩ ফেব্রুয়ারি, ২০১৬ সালে এই রুটে উদ্বোধন করা হয়। ৪,৫৫৬ মিটার (১৪,৯৮৪ ফুট) দৈর্ঘ্যের এই সেতুটি ভারতের দ্বিতীয় দীর্ঘতম রেল–সহ–সড়ক সেতু, আসামের বগীবিল সেতুর পরে। রাজেন্দ্র সেতুর পরে বিহারের এটি দ্বিতীয় রেল সেতু, যা উত্তর বিহারকে দক্ষিণ বিহারের সাথে সংযুক্ত করে। ভারতীয় রেল সেতুর দুপাশে দুটি রেল স্টেশন নির্মাণ করেছে- পাটলিপুত্র জংশন রেলওয়ে স্টেশন (পিপিটিএ) এবং ভারপুরা পহলেজা ঘাট জংশন রেলওয়ে স্টেশন (পিএইচএলজি)। দীঘা–সোনপুর সেতু এবং দিঘা ব্রিজ হল্টের (ডিজিবিএইচ) দূরত্ব প্রায় ২ কিলোমিটার।